โรงแรมอมันตา หนองคาย อยู่บนถนนแก้ววรวุฒิ ทางไปสวนสาธารณะหนองถิ่น  มองเห็นแม่น้ำโขงอยู่ไกลๆ  ตั้งอยู่ในโลเคชั่นที่สวยงามและสงบ แต่อาจจะมีร้านค้าโดยรอบน้อยไปนิดค่ะ  การเดินทางจึงควรมีรถส่วนตัวหรือใช้บริการรถสาธารณะ 

สำหรับห้องพักนั้น  ราคาอยู่ในเกณ์ปานกลางค่อนสูง  1000-2000++ ต่อห้องต่อคืนโดยประมาณ 
รวมอาหารเช้าแล้ว  ห้องพักสะอาดน่านอนมาก  มีเครื่องอำนวยความสะดวกครบครัน  ตกแต่งทันสมัย  เตียงนุ่มมาก wifiก็เร็วมาก  ประทับใจ  แต่ที่ประทับใจสุดคงจะเป็น Breakfast  ที่มีอาหารนานาชาติรวมถึงอาหารท้องถิ่น  ได้แก่  ข้าวโซย เป็นเมนูรวมธัญพืชหลายชนิด  ทั้งงา  ลูกเดือน  ข้าวโพด ถั่ว หอมแดง มาคลุกกับผงงาผงถั่วบดและน้ำตาลทราย  อร่อยมากกกกกก  ไม่ได้หาทานได้ง่ายๆเลยค่ะ  เห็นบอกว่าเป็นอาหารเวียดนามค่ะ  เมนูอื่นๆฟด้แก่  ไข่กระทะ  ข้าวจี่  ทำสดใหม่  ก๋วยจั๊บญวน รสกลมกล่อม นอกจากนี้ยังมีสารพัดน้ำพริก  ไข่ต้ม  ผักลวกให้ลิ้มด้วย  เผ็ดมากค่ะ  แต่ยอมรับว่าอร่อย  นอกจากนี้  ABF หรือเมนูแบบไทยๆก็มีค่ะ  แล้วอร่อยทุกเมนูด้วย   ขนมปัง  ปาท่องโก๋  น้ำเต้าหู้  มาพร้อม  กาแฟสด  นมสด  ซีเรียล จัดเต็มอิ่มแน่นอน  การบริการของพนง.ในห้องอาหารก็ดีมากค่ะ  สุภาพ และให้ความช่วยเหลือดี  

หากมาเที่ยวหนองคาย  อยากได้ห้องพักและบรรยากาศภายในโรงแรมที่เหมาะแก่การพักผ่อน  รวมถึงอาหารเช้าท้องถิ่นที่รสชาติยอดเยี่ยม แนะนำเลยค่ะ  โรงแรมอมันตา  ราคาค่อนสูงเล็กน้อยแต่เอื้อมถึงและคุ้มค่าค่ะ

หากจะมีเรื่องติเกี่ยวกับโรงแรม  ก็น่าจะเป็นพนง.หญิงตรงหน้า lobby ค่ะ  ที่ไม่เช็ครายละเอียดการจองห้องพักเราให้ละเอียด  มาพักสองครั้งก็เป็นเช่นนี้ทั้งสองครั้ง  ครั้งนี้ขอเตียงเสริมตั้งแต่ตอนจอง  ทางพนง.ไม่เตรียมไว้ให้  และได้เผลอแสดงสีหน้าแบบเบะปาก...อธิบายไม่ถูก  ประมาณว่า  งานเข้าละ  มีเตียงเสริมต้องไปทำเพิ่ม  หันไปมองหน้ากันเอง  ต่อหน้าเรา   คือไม่ค่อยแฮปปี้นะคะ  ในเรื่องนี้  แต่ให้อภัยได้
เพราะพนง.ชายคนที่ไปจัดเตียงเสริมให้  แนะนำดี  แถมอำนวยความสะดวกเรื่องเรียกรถสาธารณะให้ด้วย   จึงโอเคค่ะ